text: Seerne har talt: Her får du Sydjyllands bedste isvaffel
  11 juli 2016 kl. 11.26
  Er du på jagt efter en god gammeldavs isvaffel, så skal du, ifølge TV SYDs seere, en tur omkring Rømø
  I løbet af sidste uge bad vi følgere på Facebook og Instagram om hjælp til at kåre den bedste isvaffel i Syd- og Sønderjylland.
  Ifølge størstedelen af følgerne er det Caféen Fru Dax på Rømø, som laver den bedste isvaffel.
  
  
  Seerne stemte ved at indsende et billede af deres favorit-isvaffel på TVSYDs facebook. Dermed var de også med i lodtrækningen om et gavekort til en værdi af 300 kroner til is fra netop det sted de stemte på.
  En af dem, der gav sit bud på den bedste isvaffel var Manuela Heffler Nielsen fra Bolderslev.
  Hun kan nu fejre sommeren med et gavekort på 300 kroner til is til sit favorit-ishus, efter hun blev udtrukket af vores journalist.
  Klik på kortet, og se seernes bud på den bedste isvaffel i Syd- og Sønderjylland. I galleriet øverst kan du se nogle af de mange indsendte billeder af isglade seere.
  
  